Ministru kabineta rīkojuma projekta

**„Par valsts īpašuma objektu nodošanu privatizācijai” sākotnējās ietekmes novērtējuma ziņojums**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai. Atbilstoši Pabeigšanas likuma 6.panta trešajai daļai, Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Privatizācijas aģentūras Privatizācijas ierosinājumu reģistrā:1. 2006.gada 21.augustā reģistrēts Arņa Roņa privatizācijas ierosinājums (reģistrēts ar Nr.1.246) par nekustamā īpašuma (kadastra Nr.7488 004 0008) „Ziedi”, Suntažu pagastā, Ogres novadā, , kas sastāv no diviem zemesgabaliem (zemes vienību kadastra apzīmējumi 7488 004 0008 un 7488 004 0030) un sagruvušām un pamestām ēkām, privatizāciju;
2. 2006.gada 31.augustā reģistrēts Vara Puteņa privatizācijas ierosinājums (reģistrēts ar Nr.1.500) par būvju nekustamo īpašumu „Virānes darbnīcas” – būves (būvju kadastra apzīmējumi 5094 009 0089 001, 5094 009 0089 002, 5094 009 0089 003, 5094 009 0089 004, 5094 009 0089 005, 5094 009 0089 006, 5094 009 0089 007, 5094 009 0089 008, 5094 009 0089 010, 5094 009 0089 011), Vecadulienā, Tirzas pagastā, Gulbenes rajonā privatizāciju;
3. 2006.gada 31.augustā reģistrēts Skaidrītes Šteinbergas privatizācijas ierosinājums (reģistrēts ar Nr.1.703) par nekustamā īpašuma „Maliņas ferma” (kadastra Nr.5452 001 0222”, Glūdas pagastā, Jelgavas rajonā, , kas sastāv no zemesgabala (zemes vienības kadastra apzīmējums 5452 001 0222) un uz tā esošās ēkas (būves kadastra apzīmējums 5452 001 0117 003), privatizāciju.

Ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi”, Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas šā rīkojuma pielikumā minēto objektu atzīšanai par bezīpašnieka vai bezmantinieka mantu. Šī rīkojuma pielikuma 7., 17. un 37.punktā ir iekļauti privatizācijai ierosinātie nekustamie īpašumi. Ar Rīgas pilsētas Vidzemes priekšpilsētas tiesas 2012.gada 31.janvāra spriedumu (spriedums stājies likumīgā spēkā 2012.gada 21.februārī) lietā Nr.C30681710 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būvju kadastra apzīmējumi 7488 004 0008 002 un 7488 004 0008 003), kas atrodas uz zemesgabala „Ziedi” (zemes kadastra apzīmējums.7488 004 0008), Suntažu pagastā, Ogres novadā, nekustamā īpašuma, ir bezīpašnieka lieta, kas piekritīga valstij.Ar Rīgas pilsētas Vidzemes priekšpilsētas tiesas 2012.gada 29.februāra spriedumu (spriedums stājies likumīgā spēkā 2012.gada 21.martā) lietā Nr.C30685710 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būvju kadastra apzīmējumi 5094 009 0089 001, 5094 009 0089 002, 5094 009 0089 003, 5094 009 0089 004, 5094 009 0089 005, 5094 009 0089 006, 5094 009 0089 007, 5094 009 0089 008, 5094 009 0089 010, 5094 009 0089 011), kas atrodas uz zemesgabala (zemes vienības kadastra apzīmējums 5094 009 0089) „Virānes darbnīcas”, Tirzas pagastā, Gulbenes novadā, ir bezīpašnieka lietas, kas piekritīgas valstij.Ar Rīgas pilsētas Vidzemes priekšpilsētas tiesas 2012.gada 29.februāra spriedumu (spriedums stājies likumīgā spēkā 2012.gada 21.martā) lietā Nr.C30686110 nolemts apmierināt Privatizācijas aģentūras pieteikumu un konstatēt juridisko faktu, ka ēka (būves kadastra apzīmējums 5452 001 0117 003), kas atrodas uz zemesgabala „Maliņas ferma” (zemes vienības kadastra apzīmējums 5452 001 0222) Maliņās, Nākotnē, Glūdas pagastā, Jelgavas novadā, ir bezīpašnieka lieta, kas piekritīga valstij.Saskaņā ar Ministru kabineta 2006.gada 25.aprīļa noteikumu Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (spēkā līdz 2013.gada 31.decembrim) (turpmāk – Noteikumi Nr.315) 12.punktu Valsts ieņēmumu dienests pēc šo noteikumu 4. vai 5.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē vai aģentūrā, kas nodevusi valstij piekritīgo mantu.Atbilstoši Noteikumu Nr.315 22.punktam valstij piekritīgās mantas novērtēšanas komisijas novērtējumu ieraksta valstij piekritīgās mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas.Valsts ieņēmumu dienesta Nodokļu parādu piedziņas pārvalde ar 2012.gada 22.novembra vēstuli Nr.4.2.3/97325 sniegusi sekojošu informāciju:1) par bezīpašnieka mantu, kas piekritīga valstij, atzītais nekustamais īpašums „Ziedi” (nekustamā īpašuma kadastra numurs 7488 004 0008), Suntažu pagastā, Ogres novadā, ir ņemts valsts uzskaitē 2012.gada 14.maijā ar valstij piekritīgās mantas pieņemšanas un nodošanas aktu Nr.007725. 2) par bezīpašnieka mantu, kas piekritīga valstij, atzītais nekustamais īpašums „Maliņas ferma” (nekustamā īpašuma kadastra numurs 5452 001 0222), Maliņās, Nākotnē, Glūdas pagastā, Jelgavas novadā, , ir ņemts valsts uzskaitē 2012.gada 6.novembrī ar valstij piekritīgās mantas pieņemšanas un nodošanas aktu Nr.008382.3) par bezīpašnieka mantu, kas piekritīga valstij, atzītais nekustamais īpašums – ēkas (būves), kas atrodas uz zemesgabala (zemes vienības kadastra apzīmējums 5094 009 0089) „Virānes darbnīcas”, Tirzas pagastā, Gulbenes novadā, , ir ņemtas valsts uzskaitē ar 2012.gada 28.jūnijā ar valstij piekritīgās mantas pieņemšanas un nodošanas aktu Nr.006469.**1. Valsts īpašuma objekts „Ziedi”, Suntažu pagastā, Ogres novadā**1.1.Valsts īpašuma objekta sastāvs: Nekustamais īpašums sastāv no divām zemes vienībām (zemes vienības kadastra apzīmējumi 7488 004 0008 un zemes vienības kadastra apzīmējums 7488 004 0030) ar kopējo platību 15,6 ha. Uz zemes (zemes vienības kadastra apzīmējums 7488 004 0008) atrodas divas ēkas (būvju kadastra apzīmējumi 7488 004 0008 002 un 7488 004 0008 003) (turpmāk viss kopā – Objekts Nr.1).**1.2. Adrese, kadastra numurs un platība:**Objekta Nr.1 adrese atbilstoši Nekustamā īpašuma valsts kadastra informācijas sistēmas datiem ir „Ziedi”, Suntažu pagastā, Ogres novadā. Uz zemes (zemes vienības kadastra apzīmējums 7488 004 0008) atrodas būves:* kūts (būves kadastra apzīmējums 7400 004 0008 002), kopējā platība 40,00 m2;
* šķūnis (būves kadastra apzīmējums 7400 004 0008 003) kopējā platība ir 28,00 m2.

Objekta Nr.1 sastāvā ietilpstošās zemes vienības (zemes vienības kadastra apzīmējums 7400 004 0008) kopējā platība ir 10,00 ha, bet zemes vienības (zemes vienības kadastra apzīmējums 7400 004 0030) kopējā platība ir 5,60 ha.**1.3. Īpašuma tiesības:**Objekta Nr.1 īpašuma tiesības zemesgrāmatā nav nostiprinātas.Ar Rīgas pilsētas Vidzemes priekšpilsētas tiesas 2012.gada 31.janvāra spriedumu (spriedums stājies likumīgā spēkā 2012.gada 21.februārī) lietā Nr.C30681710 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būvju kadastra apzīmējumi 7400 004 0008 002 un 7400 004 0008 003), kas atrodas uz zemesgabala „Ziedi” (zemes vienības kadastra apzīmējums 7488 004 0008), Suntažu pagastā, Ogres novadā, nekustamā īpašuma, ir bezīpašnieka lieta, kas piekritīga valstij.Valsts zemes dienesta 2007.gada 8.oktobra uzziņā Nr.9C-3.3/8 norādīts, ka Objekts Nr.1 uz 1940.gada 21.jūliju piederēja Andrejam Mārtiņa dēlam Melnbārdim. Par minēto īpašumu (mantojamo zemi) bijušā īpašnieka mazdēlam piešķirti kompensācijas sertifikāti. Saskaņā ar Nekustamā īpašuma valsts kadastra informācijas sistēmas datiem zemesgabalu (zemes vienības kadastra apzīmējumi 7400 004 0008 un 7400 004 0030) statuss ir rezerves zemes fonds. Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktu Objekta Nr.1 sastāvā esošās zemes vienības piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederošas ēkas (būves).**1.4. Privatizācijas ierosinājums:**Arņa Roņa ierosinājums par valsts īpašuma objekta nodošanu privatizācijai Privatizācijas aģentūras Privatizācijas ierosinājumu reģistrā reģistrēts 2006.gada 21.augustā ar Nr.1.246. **1.5. Valdītājs:**Valsts ieņēmumu dienests ir ņēmis Objektu Nr.1 valsts uzskaitē 2012.gada 14.maijā ar valstij piekritīgās mantas pieņemšanas un nodošanas aktu Nr.007725.**1.6. Noma:**Objekts Nr.1 nav iznomāts.**1.7. Pirmpirkuma tiesības:**Objektam Nr.1 nav pirmpirkuma tiesīgās personas.**1.8. Cita informācija:**Saskaņā ar Meža likuma 44.panta pirmo daļu Valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši [Civillikuma](http://likumi.lv/doc.php?id=225418) 416.pantam atzīta par bezmantinieku mantu. Saskaņā ar Meža likuma 44.panta trešo daļu valsts meža zeme pastāvīgā lietošanā netiek piešķirta un nav atsavināma vai privatizējama, izņemot šā panta ceturtajā daļā noteiktos gadījumus.Atbilstoši nekustamā īpašuma valsts kadastra informācijas sistēmas datiem Objekta Nr.1 sastāvā ietilpstošās zemes vienības (zemes vienības kadastra apzīmējums 7400 004 0030) ir norādīta mežu platība – 1,3 ha. Tai pat laikā to vai zemes vienības sastāvā ir valsts meža zeme varēs konstatēt tikai pēc meža inventarizācijas veikšanas. Gadījumā, ja tiks konstatēts, ka zemes vienībā ietilpst valsts meža zeme, tad Privatizācijas aģentūra veiks nepieciešamās darbības, lai no tās atdalītu meža zemi un attiecīgi sagatavos grozījumus Ministru kabineta rīkojumā ar kuriem precizēs valsts īpašuma objekta sastāvu.**2. Valsts īpašuma objekts „Maliņas ferma” Glūdas pagastā, Jelgavas novadā**2.1.Valsts īpašuma objekta sastāvs: Nekustamais īpašums sastāv no zemes vienības ( zemes vienības kadastra apzīmējums 5452 001 0222). Uz minētās zemes vienības atrodas ēka (būves kadastra apzīmējums 5452 001 0117 003) (turpmāk viss kopā – Objekts Nr.2).**2.2. Adrese, kadastra numurs un platība:**Uz Objekta Nr.2 sastāvā ietilpstošās zemes vienības (zemes vienības kadastra apzīmējums 5452 001 0222) atrodas ēkas – kūts (būves kadastra apzīmējums 5452 001 0117 003) kopējā platība ir 434,70 m2, adrese atbilstoši Nekustamā īpašuma valsts kadastra informācijas sistēmas datiem ir „Maliņas”, Glūdas pagasts, Jelgavas novads. Objekta Nr.2 sastāvā esošā zemesgabala, (zemes vienības kadastra apzīmējums 5452 001 0222) adrese atbilstoši Nekustamā īpašuma valsts kadastra informācijas sistēmas datiem nav norādīta, nosaukums ir „Maliņas ferma”, administratīvā teritorija – Glūdas pagasts, Jelgavas novads. Zemesgabala kopējā platība – 0,44 ha (turpmāk – Zemesgabals Nr.2).**2.3. Īpašuma tiesības:**Objekta Nr.2 īpašuma tiesības zemesgrāmatā nav nostiprinātas.Ar Rīgas pilsētas Vidzemes priekšpilsētas tiesas 2012.gada 29.februāra spriedumu (spriedums stājies likumīgā spēkā 2012.gada 21.martā) lietā Nr.C30686110 nolemts apmierināt Privatizācijas aģentūras pieteikumu un konstatēt juridisko faktu, ka ēka (būves kadastra apzīmējums 5452 001 0117 003), ir bezīpašnieka lieta, kas piekritīga valstij.Atbilstoši Valsts zemes dienesta 2007.gada 23.oktobra vēstulei Nr.2A-3.1/469, nekustamais īpašums „Maliņas”, Jelgavas apriņķa Līvbērzes (tagad Glūdas) pagastā līdz 1940.gada 21.jūlijam piederēja Jānim Zīriņam. Ar Glūdas pagasta padomes 1994.gada 20.decembra lēmumu kompensācija par bijušā zemes īpašuma „Maliņas” zemi 10,56 ha platībā piešķirta bijušā zemes īpašnieka meitai. Saskaņā ar Nekustamā īpašuma valsts kadastra informācijas sistēmas datiem zemesgabala (zemes vienības kadastra apzīmējums 5452 001 0222) statuss ir rezerves zemes fonds. Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktu Zemesgabals Nr.2 piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederoša ēka (būve).**2.4. Privatizācijas ierosinājums:**Skaidrītes Šteinbergas ierosinājums par valsts īpašuma objekta nodošanu privatizācijai Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.703. **2.5. Valdītājs:**Valsts ieņēmumu dienests ir ņēmis nekustamo īpašumu „Maliņas ferma” (kadastra Nr.5452 001 0222), Maliņās, Nākotnē, Glūdas pagastā, Jelgavas novadā, valsts uzskaitē 2012.gada 6.novembrī ar valstij piekritīgās mantas pieņemšanas un nodošanas aktu Nr.008382.**2.6. Noma:**Objekts Nr.2 nav iznomāts.**2.7. Pirmpirkuma tiesības:**Objektam Nr.2 nav pirmpirkuma tiesīgās personas.**3. Valsts īpašuma objekts „Virānes darbnīcas”, Tirzas pagastā, Gulbenes novadā**3.1.Valsts īpašuma objekta sastāvs: Nekustamais īpašums sastāv no zemes vienības (zemes vienības kadastra apzīmējums 5094 009 0089). Uz zemes vienības (zemes vienības kadastra apzīmējums 5094 009 0089) atrodas 10 būves (būvju kadastra apzīmējumi 5094 009 0089 001, 5094 009 0089 002, 5094 009 0089 003, 5094 009 0089 004, 5094 009 0089 005, 5094 009 0089 006, 5094 009 0089 007, 5094 009 0089 008, 5094 009 0089 010, 5094 009 0089 011) (turpmāk viss kopā – Objekts Nr.3).**3.2. Adrese, kadastra numurs un platība:**Objekta Nr.3 adrese atbilstoši Nekustamā īpašuma valsts kadastra informācijas sistēmas datiem ir „Virānes darbnīcas”, Tirzas pagasts, Gulbenes novads.Objekta Nr.3 sastāvā ietilpstošās zemes vienības (zemes vienības kadastra apzīmējums 5094 009 0089) kopējā platība ir 5.1 ha (turpmāk – Zemesgabals Nr.3).Uz Objekta Nr.3 sastāvā ietilpstošā Zemesgabala Nr.3 atrodas būves:* Darbnīca (būves kadastra apzīmējums 5094 009 0089 001) kopējā platība ir 754,30 m2;
* Caurlaide (būves kadastra apzīmējums 5094 009 0089 002) kopējā platība ir 41,40 m2;
* Angārs (būves kadastra apzīmējums 5094 009 0089 003) kopējā platība ir 421,50 m2;
* Noliktava (būves kadastra apzīmējums 5094 009 0089 004) kopējā platība ir 10,00 m2;
* Noliktava (būves kadastra apzīmējums 5094 009 0089 005) kopējā platība ir 18,70 m2;
* Noliktava (būves kadastra apzīmējums 5094 009 0089 006) kopējā platība ir 41,10 m2;
* Noliktava (būves kadastra apzīmējums 5094 009 0089 007) kopējā platība ir 88,00 m2;
* Noliktava (būves kadastra apzīmējums 5094 009 0089 008) kopējā platība ir 5,20 m2;
* Garāža (būves kadastra apzīmējums 5094 009 0089 010) kopējā platība ir 362,70 m2;

- Nojume (būves kadastra apzīmējums 5094 009 0089 011) kopējā platība ir 266,90 m2.**3.3. Īpašuma tiesības:**Objekta Nr.3 īpašuma tiesības zemesgrāmatā nav nostiprinātas.Ar Rīgas pilsētas Vidzemes priekšpilsētas tiesas 2012.gada 29.februāra spriedumu (spriedums stājies likumīgā spēkā 2012.gada 21.martā) lietā Nr.C30685710 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būvju kadastra apzīmējumi 5094 009 0089 001, 5094 009 0089 002, 5094 009 0089 003, 5094 009 0089 004, 5094 009 0089 005, 5094 009 0089 006, 5094 009 0089 007, 5094 009 0089 008, 5094 009 0089 010, 5094 009 0089 011), kas atrodas uz zemesgabala „Virānes darbnīcas”, Tirzas pagastā, Gulbenes novadā, nekustamā īpašuma kadastra Nr.5094 009 0089, ir bezīpašnieka lieta, kas piekritīga valstij.Valsts zemes dienesta 2007.gada 30.oktobra izziņā Nr.9B-3G/167 norādīts, ka Zemesgabala Nr.1 vēsturiskā piederība uz 1940.gada 21.jūliju nav noskaidrota, bijušie īpašnieki vai viņu mantinieki pieteikumus par īpašuma tiesību atjaunošanu nav iesnieguši. Saskaņā ar Valsts zemes dienesta Kadastra informācijas datiem Zemesgabala Nr.3 statuss ir pašvaldībai piekritīgā zeme.Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1.punktu Zemesgabala Nr.3 piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederošas ēkas (būves).**3.4. Privatizācijas ierosinājums:**Vara Puteņa ierosinājums par valsts īpašuma objekta nodošanu privatizācijai Privatizācijas aģentūras Privatizācijas ierosinājumu reģistrā reģistrēts 2006.gada 31.augustā ar Nr.1.500. **3.5. Valdītājs:**Valsts ieņēmumu dienests ir ņēmis Objekta Nr.3 sastāvā esošās ēkas (būvju kadastra apzīmējumi 5094 009 0089 001, 5094 009 0089 002, 5094 009 0089 003, 5094 009 0089 004, 5094 009 0089 005, 5094 009 0089 006, 5094 009 0089 007, 5094 009 0089 008, 5094 009 0089 010, 5094 009 0089 011) valsts uzskaitē 2012.gada 28.jūnijā ar valstij piekritīgās mantas pieņemšanas un nodošanas aktu Nr.006469.**3.6. Noma:**Saskaņā ar Tirzas pagasta pārvaldes 2010.gada 4.oktobra vēstuli Nr.TI/4-3/10/238, Zemesgabals Nr.3 ir iznomāts zemnieku saimniecībai „Lejas Zosēni” līdz 2020.gada 31.decembrim. Pēc nekustama īpašuma nodošanas privatizācijai tiks izvērtēts nomas līguma tiesiskums un, pēc nepieciešamības, aktualizēts nomas līgums.**3.7. Pirmpirkuma tiesības:**Objektam Nr.3 nav pirmpirkuma tiesīgās personas.Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā trīs valsts īpašuma objektus, t.i. Objektu Nr.1, izņemot valsts meža zemi 1,3 ha platībā, Objektu Nr.2 un Objektu Nr.3.Pēc tam, kad Ministru kabinets izdos rīkojumu par valsts īpašuma objektu nodošanu privatizācijai, valsts akciju sabiedrība „Privatizācijas aģentūra” (turpmāk – Privatizācijas aģentūra) atbilstoši likuma „Par valsts un pašvaldību īpašuma objektu privatizāciju” 13.panta pirmajai daļai veiks nepieciešamās darbības, lai pārņemtu tos valdījumā un attiecīgi izpildītu Rīkojuma projekta 3.punktā noteikto uzdevumu, t.i. ierakstīs šī rīkojuma 1.punktā minētos valsts īpašuma objektus zemesgrāmatā uz valsts vārda Privatizācijas aģentūras personā. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |
| --- | --- |
| **Ekonomikas ministrs** | **V.Dombrovskis** |
| **Vīza: valsts sekretārs**  | **M.Lazdovskis** |

20.06.2014. 15:20

2921

Drāke, 67013162,

Martins.Drake@em.gov.lv